ddrg/super_eurlex huggingface dataset:
Oficiālais Vēstnesis L 265 , 15/10/1994 Lpp. 0062 - 0062



Komisijas Lēmums (1994. gada 14. oktobris), ar kuru groza Lēmumu 94/621/EK par dažiem pasākumiem attiecībā uz zvejniecības produktiem un gliemenēm, kam izcelsme ir Albānijā un ko no tās ieved (Dokuments attiecas uz EEZ) (94/671/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kuri regulē veterināro pārbaužu organizēšanu dzīvniekiem, ko ieved Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [1], kurā jaunākie grozījumi izdarīti ar Lēmumu 92/438/EEK [2], jo īpaši tās 18. pantu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri regulē veterināro pārbaužu organizēšanu produktiem, ko ieved Kopienā no trešām valstīm [3], kurā jaunākie grozījumi izdarīti ar Direktīvu 92/118/EEK [4], un jo īpaši tās 19. pantu, tā kā Albānijā ir atklāti saslimšanas gadījumi ar holēru; tā kā holēras izplatība Albānijā var radīt nopietnu tautas veselības apdraudējumu; tā kā Komisija ar Lēmumu 94/621/EK [5] ir pieņēmusi vajadzīgos pasākumus attiecībā uz zvejniecības produktiem un gliemenēm; tā kā aizsargpasākumi jāpiemēro arī attiecībā uz gliemežiem, vardēm un to produktiem; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo Lēmumu 94/621/EEK groza šādi. 1. Tā nosaukumu aizstāj ar šādu: "Komisijas 1994. gada 20. septembra lēmums par aizsardzības pasākumiem attiecībā uz dažiem dzīviem dzīvniekiem un dzīvnieku produktiem, kam izcelsme ir Albānijā vai ko no tās ieved" . 2. Lēmuma 1. pantu aizstāj ar šādu: "1. pants Dalībvalstis aizliedz ievest zvejniecības produktus, gliemenes, gliemežus, vardes un to produktus, kam izcelsme ir Albānijā vai ko ieved no tās." 2. pants Dalībvalstis izdara tādus grozījumus pasākumos, kurus tās piemēro ievedumam, lai tie būtu saskaņā ar šo lēmumu. Dalībvalstis par to informē Komisiju. 3. pants Šis lēmums ir adresēts dalībvalstīm. Briselē, 1994. gada 14. oktobrī Komisijas vārdā — Komisijas loceklis René Steichen [1] OV L 268, 24.9.1991., 56. lpp. [2] OV L 243, 25.8.1992., 27. lpp. [3] OV L 373, 31.12.1990., 1. lpp. [4] OV L 62, 15.3.1993., 49. lpp. [5] OV L 246, 21.9.1994., 25. lpp. --------------------------------------------------
Oficiālais Vēstnesis L 073 , 16/03/1994 Lpp. 0019 - 0019

Speciālizdevums somu valodā: Nodaļa 11 Sējums 29 Lpp. 0238

Speciālizdevums zviedru valodā: Nodaļa 11 Sējums 29 Lpp. 0238



Padomes Lēmums (1994. gada 21. februāris) par Baltijas jūras rajona jūras vides aizsardzības konvencijas noslēgšanu Kopienas vārdā (Helsinku Konvencija, kas pārskatīta 1992. gadā) (94/157/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 130.s pantu saistībā ar 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Komisija Kopienas vārdā ir piedalījusies sarunās par 1992. gadā pārskatītās Helsinku konvencijas izstrādāšanu; tā kā minētā konvencija Kopienas vārdā ir parakstīta 1992. gada 24. septembrī; tā kā minētajā konvencijā ir noteikts reģionālas sadarbības pamats, lai nodrošinātu Baltijas jūras ekoloģisko sanāciju tās jūras vides pašatjaunošanās un tās ekoloģiskā līdzsvara saglabāšanas nolūkā; tā kā Kopiena ir pieņēmusi pasākumus jomā, uz ko attiecas Konvencija, un minētajās jomās tai jārīkojas starptautiskā līmenī; tā kā Kopienas vides politika veicina to, lai tiktu sasniegti vides kvalitātes saglabāšanas, aizsardzības un uzlabošanas, cilvēku veselības aizsardzības, kā arī apdomīgas un racionālas dabas resursu izmantošanas mērķi; tā kā Kopienas vides politikas mērķis ir augsta līmeņa aizsardzība; tā kā tās pamatā ir piesardzības princips un principi par tādas profilaktiskas darbības veikšanu, kas paredz, ka vides postījumi pirmām kārtām jānovērš to avotos un ka maksā piesārņotājs; tā kā Kopiena un dalībvalstis atbilstīgi to kompetencēm sadarbojas ar trešām valstīm un kompetentām starptautiskajām organizācijām; tā kā Kopienas noslēgtā konvencija palīdz Līguma 130.r pantā noteikto mērķu sasniegšanā, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā apstiprina Baltijas jūras reģiona jūras vides aizsardzības konvenciju (Helsinku konvenciju, kas pārskatīta 1992. gadā), kas parakstīta Helsinkos (Somijā), 1992. gada 24. septembrī. Konvencijas teksts ir pievienots šim lēmumam. 2. pants Padomes priekšsēdētājs deponē apstiprināšanas tiesību aktu Somijas valdībai saskaņā ar šīs konvencijas 38. pantu. Briselē, 1994. gada 21. februārī Padomes vārdā — prezidents Th. Pangalos [1] OV C 226, 21.8.1993., 8. lpp. [2] OV C 315, 22.11.1993. [3] OV C 34, 2.2.1994., 5. lpp. --------------------------------------------------
Oficiālais Vēstnesis L 213 , 24/08/1993 Lpp. 0018 - 0019

Speciālizdevums somu valodā: Nodaļa 1 Sējums 3 Lpp. 0029

Speciālizdevums zviedru valodā: Nodaļa 1 Sējums 3 Lpp. 0029



Komisijas lēmums (1993. gada 22. jūlijs), ar kuru definē ar ražošanu un importu saistītos nodokļus 1. panta īstenošanai Padomes Direktīvā 89/130/EEK, Euratom par to, kā saskaņot nacionālā kopprodukta noteikšanu pēc tirgus cenām (93/454/EEK, Euratom) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Eiropas Atomenerģijas kopienas dibināšanas līgumu, ņemot vērā Padomes Direktīvu 89/130/EEK, Euratom (1989. gada 13. februāris) par to, kā saskaņot nacionālā kopprodukta noteikšanu pēc tirgus cenām [1], un jo īpaši tās 1. pantu, tā kā, lai noteiktu nacionālo kopproduktu tirgus cenās (NKPtc), ievērojot Direktīvas 89/130/EEK, Euratom 1. pantu, jānoskaidro ar ražošanu un importu saistīto nodokļu definīcija, kas izmantota Eiropas integrēto ekonomikas pārskatu sistēmā, tā kā šajā direktīvā paredzētie pasākumi ir saskaņā ar atzinumu, ko sniegusi ar Direktīvas 89/130/EEK, Euratom 6. pantu izveidotā komiteja, IR PIEŅĒMUSI ŠO LĒMUMU. 1. pants Direktīvas 89/130/EEK, Euratom 1. panta īstenošanai izmanto šā lēmuma pielikumā noteiktos precizējumus attiecībā uz to nodokļu definīciju, kuri saistīti ar ražošanu un importu. 2. pants Šis lēmums ir adresēts dalībvalstīm. Briselē, 1993. gada 22. jūlijā Komisijas vārdā — priekšsēdētāja vietnieks Henning Christophersen [1] OV L 49, 21.2.1989., 26. lpp. -------------------------------------------------- PIELIKUMS Turpmāk minēto punktu mērķis ir Padomes Direktīvas 89/130/EEK, Euratom 1. panta īstenošanas vajadzībām izskaidrot minētās direktīvas 2. pantu attiecībā uz preču PVN (R 21) un nodokļiem, kas saistīti ar importu, neskaitot PVN (R 29). Pievienotās vērtības nodokli, ko mājsaimniecības maksā Eiropas Kopienu pārvaldei un iestādēm, reģistrē iedaļā "Preču PVN" (R 21). Nodokļus, kas saistīti ar importu bez PVN un ko mājsaimniecības maksā Eiropas Kopienu pārvaldei un iestādēm, reģistrē iedaļā "Nodokļi, kas saistīti ar importu bez PVN" (R 29). --------------------------------------------------
Oficiālais Vēstnesis L 395 , 31/12/1992 Lpp. 0021 - 0024

Speciālizdevums somu valodā: Nodaļa 3 Sējums 47 Lpp. 0133

Speciālizdevums zviedru valodā: Nodaļa 3 Sējums 47 Lpp. 0133



Padomes Lēmums (1992. gada 14. decembris) par Eiropas Konvencijas par lauksaimniecības dzīvnieku aizsardzību Grozījumu protokola noslēgšanu (92/583/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā Kopiena ar Lēmumu 78/923/EEK [3] ir apstiprinājusi Eiropas Konvenciju par lauksaimniecības dzīvnieku aizsardzību, turpmāk "Konvencija"; tā kā Kopiena ir deponējusi savu apstiprinājuma dokumentu; tā kā Eiropas Padomes Ministru komiteja 1991. gada 15. novembrī ir pieņēmusi Konvencijas Grozījumu protokolu, lai ņemtu vērā zinātnes un tehnikas sasniegumus lopkopībā; tā kā sakarā ar atšķirībām valstu tiesību aktos par lauksaimniecības dzīvnieku aizsardzību var rasties nevienlīdzīgi konkurences apstākļi un tas var netieši ietekmēt pareizu iekšējā tirgus darbību; tā kā Konvencija aptver jautājumu loku, kas ietilpst kopējās lauksaimniecības politikas jomā; tā kā šādi Kopienas piedalīšanās dod ieguldījumu tās mērķu sasniegšanā; tā kā tādēļ ir jāapstiprina Grozījumu protokols, IR PIEŅĒMUSI ŠĀDU LĒMUMU. 1. pants Ar šo Kopienas vārdā apstiprina Eiropas Konvencijas par lauksaimniecības dzīvnieku aizsardzību Grozījumu protokolu. Protokola teksts ir pievienots šim lēmumam. 2. pants Padomes priekšsēdētājs deponē apstiprinājuma dokumentu saskaņā ar Grozījumu protokola 6. panta 4. punktu. Briselē, 1992. gada 14. decembrī Padomes vārdā — priekšsēdētājs J. Gummer [1] OV C 337, 21.12.1992. [2] OV C 332, 16.12.1992., 24. lpp. [3] OV L 323, 17.11.1978., 12. lpp. -------------------------------------------------- PROTOCOL OF AMENDMENT TO THE EUROPEAN CONVENTION FOR THE PROTECTION OF ANIMALS KEPT FOR FARMING PURPOSES PROTOCOLE D'AMENDEMENT A LA CONVENTION EUROPEENNE SUR LA PROTECTION DES ANIMAUX DANS LES ELEVAGES +++++ TIFF +++++ +++++ TIFF +++++ +++++ TIFF +++++ --------------------------------------------------
Oficiālais Vēstnesis L 008 , 11/01/1990 Lpp. 0071 - 0072

Speciālizdevums somu valodā: Nodaļa 3 Sējums 31 Lpp. 0231

Speciālizdevums zviedru valodā: Nodaļa 3 Sējums 31 Lpp. 0231



Komisijas lēmums (1989. gada 20. decembris), ar ko izveido to trešo valstu sarakstu, no kurām dalībvalstis atļauj ievest sasaldētu mājlopu buļļu spermu (90/14/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1988. gada 14. jūnija Direktīvu 88/407/EEK par dzīvnieku veselības nosacījumiem, kādi piemērojami mājlopu buļļu sasaldētas spermas iekšējai tirdzniecībai un importam Kopienā [1], jo īpaši tās 8. pantu, tā kā, lai izveidotu trešo valstu sarakstu, no kurām dalībvalstis var atļaut ievest spermu, ir lietderīgi ņemt vērā, pirmkārt, to trešo valstu sarakstu, no kurām dalībvalstis atļauj veikt liellopu importu, otrkārt, to trešo valstu sarakstu, kuras tradicionāli eksportē spermu uz Kopienu, un, visbeidzot, ziņas par dzīvnieku veselības stāvokli šajās valstīs; tā kā, ņemot vērā ierobežojumus, ko radīs saraksta pieņemšana, spermas ievešanai turpinās piemērot valsts noteikumus attiecībā uz veselības un veterināro pārbaudi, ciktāl tie nav ietverti Kopienas veselības aizsardzības pasākumos; tā kā būs jāpieņem turpmāki Kopienas pasākumi attiecībā uz spermas ievešanu; tā kā Komisija turpinās veikt savus pienākumus, sagatavojot šādus pasākumus paredzētajā laikā; tā kā vienlaicīgi ir nepieciešams veikt darbības, lai izveidotu to trešo valstu sarakstu, no kurām dalībvalstis atļauj spermas ievešanu, lai izvairītos no tirdzniecības pārtraukšanas; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Sasaldētas mājlopu buļļu spermas ievešana ir atļauta tikai no tām dalībvalstīm, kuras iekļautas šā lēmuma pielikumā. 2. pants Šis lēmums ir adresēts dalībvalstīm. Briselē, 1989. gada 20. decembrī Komisijas vārdā — Komisijas loceklis Ray Mac Sharry [1] OV L 194, 22.7.1988., 10. lpp. -------------------------------------------------- PIELIKUMS Trešo valstu saraksts, no kurām dalībvalstis atļauj sasaldētas mājlopu buļļu spermas importu Austrālija Austrija Kanāda Čehoslovākija Somija Ungārija Jaunzēlande Polija Rumānija Zviedrija Šveice Amerikas Savienotās Valstis Dienvidslāvija --------------------------------------------------
Oficiālais Vēstnesis L 295 , 13/10/1989 Lpp. 0008 - 0008

Speciālizdevums somu valodā: Nodaļa 2 Sējums 7 Lpp. 0088

Speciālizdevums zviedru valodā: Nodaļa 2 Sējums 7 Lpp. 0088



Padomes lēmums (1989. gada 21. jūnijs) par Eiropas Ekonomikas kopienas un Islandes Republikas nolīguma papildprotokola slēgšanu attiecībā uz to esošo kvantitatīvo ierobežojumu atcelšanu, kas ietekmē izvešanu, un šādu jaunu ierobežojumu vai pasākumu ar līdzvērtīgu iedarbību nepieļaušanu (89/545/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 113. pantu, ņemot vērā Komisijas priekšlikumu, tā kā 1972. gada 22. jūlijā parakstītais Eiropas Ekonomikas kopienas un Islandes Republikas nolīgums [1] neparedz to kvantitatīvo ierobežojumu aizliegumu, kas ietekmē izvešanu, un pasākumu ar līdzvērtīgu iedarbību aizliegumu; tā kā Eiropas Ekonomikas kopienas un Islandes Republikas interesēs ir izejmateriālu un preču brīvas apgrozības veicināšana, atceļot visus šādus ierobežojumus un pasākumus un nepieļaujot tādu jaunu ierobežojumu vai pasākumu rašanos, kas ietekmē to savstarpējo tirdzniecību; tā kā pakāpeniski jāatceļ pašreizējie ierobežojumi, kas ietekmē dažus ražojumus, un pasākumi ar līdzvērtīgu iedarbību un jāparedz aizsardzības pasākumi gadījumā, ja notiek vai nu tāda atpakaļizvešana uz trešām valstīm, pret ko izvedēja līgumslēdzēja puse saglabā spēkā ierobežojumus vai pasākumus ar līdzvērtīgu iedarbību, vai ja pastāv nopietns konkrētu ražojumu deficīts; tā kā saskaņā ar nolīguma 33. panta 1. punktu līgumslēdzējas puses to ekonomikas interesēs var izvērst attiecības, kas izveidotas ar nolīgumu, attiecinot tās uz jomām, kuras šīs nolīgums neaptver; tā kā Komisijai ir bijušas sarunas ar Islandes Republiku un pēc tām noslēgts protokols, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Eiropas Ekonomikas kopienas un Islandes Republikas nolīguma papildprotokolu attiecībā uz to esošo kvantitatīvo ierobežojumu atcelšanu, kas ietekmē izvešanu, un šādu jaunu ierobežojumu nepieļaušanu vai pasākumiem ar līdzvērtīgu iedarbību. Protokola teksts ir pievienots šim lēmumam. 2. pants Padomes priekšsēdētājs sniedz papildprotokola 4. pantā paredzēto paziņojumu. 3. pants Šis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī. Luksemburgā, 1989. gada 21. jūnijā Padomes vārdā — priekšsēdētājs C. Aranzadi [1] OV L 301, 31.12.1972., 2. lpp. --------------------------------------------------
Oficiālais Vēstnesis L 155 , 16/06/1987 Lpp. 0026 - 0026

Speciālizdevums somu valodā: Nodaļa 3 Sējums 23 Lpp. 0193

Speciālizdevums zviedru valodā: Nodaļa 3 Sējums 23 Lpp. 0193



Komisijas Lēmums (1987. gada 2. jūnijs), ar ko atļauj veikt noteiktas informācijas neizdzēšamu uzdruku uz dažu lopbarības augu sugu sēklu iepakojumiem (87/309/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību [1], kurā jaunākie grozījumi izdarīti ar Direktīvu 87/120/EEK [2], un jo īpaši tās 10. panta 1. punkta a) apakšpunkta pēdējo teikumu, tā kā lopbarības augu sēklas var laist tirgū tikai tad, ja uz to iepakojumiem ir oficiāla etiķete saskaņā ar Direktīvas 66/401/EEK noteikumiem; tā kā zināmos apstākļos, kas nodrošina to, ka atbildīga ir sertifikācijas iestāde, attiecībā uz labības augu sēklām ar Komisijas Lēmumu 80/755/EEK [3] ir atļauts veikt noteiktas informācijas neizdzēšamu uzdruku uz paša iepakojuma, pamatojoties uz etiķetei noteikto paraugu; tā kā šī sistēma ir izrādījusies noderīga; tā kā tagad ir vēlams saskaņā ar tādiem pašiem nosacījumiem piešķirt līdzīgu atļauju attiecībā uz lauka zirņiem un lauka pupām; tā kā šajā lēmumā paredzētie pasākumi atbilst Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumam, IR PIEŅĒMUSI ŠO LĒMUMU. 1. pants 1. Ar šo dalībvalstīm atļauj saskaņā ar 2. panta nosacījumiem paredzēt noteiktas informācijas uzdruku oficiālā uzraudzībā uz lauka zirņu un lauka pupu "bāzes sēklu" un "sertificētu sēklu" kategoriju iepakojumiem. 2. Uz 1. punktā minēto atļauju attiecina šādus nosacījumus: a) noteikto informāciju uz iepakojuma neizdzēšami uzdrukā vai uzspiež; b) uzdrukas vai spiedoga izkārtojums un krāsa atbilst etiķetes paraugam, ko lieto attiecīgajā dalībvalstī; c) noteikto informāciju, vismaz to, kas noteikta Direktīvas 66/401/EEK IV pielikuma A daļas a) apakšpunkta 3., 3.a un 6. punktā, uzdrukā vai uzspiež, kad ņem paraugus saskaņā ar direktīvas 7. panta 2. punktu, uzdruku un uzspiešanu veicot oficiāli vai oficiālā uzraudzībā; d) papildus noteiktajai informācijai uz katra iepakojuma ir oficiāls individuāls sērijas numurs, ko neizdzēšami uzdrukā vai uzspiež uzņēmums, kas veic apdruku; šis uzņēmums informē sertifikācijas iestādi par izsniegto iepakojumu daudzumu, ieskaitot to sērijas numurus; e) sertifikācijas iestāde reģistrē šādi marķētu sēklu daudzumu, ieskaitot katras partijas iepakojumu skaitu un saturu, kā arī d) apakšpunktā minētos sērijas numurus; f) ražotāju reģistrus pārrauga sertifikācijas iestāde. 2. pants Dalībvalstis paziņo Komisijai nosacījumus, saskaņā ar ko tās izmanto 1. pantā piešķirto atļauju. Komisija par to informē pārējās dalībvalstis. 3. pants Šis lēmums ir adresēts dalībvalstīm. Briselē, 1987. gada 2. jūnijā Komisijas vārdā — priekšsēdētāja vietnieks Frans Andriessen [1] OV 125, 11.7.1966., 2298./66. lpp. [2] OV L 49, 18.2.1987., 39. lpp. [3] OV L 207, 9.8.1980., 37. lpp. --------------------------------------------------
Oficiālais Vēstnesis L 037 , 07/02/1987 Lpp. 0001 - 0001

Speciālizdevums somu valodā: Nodaļa 11 Sējums 11 Lpp. 0346

Speciālizdevums zviedru valodā: Nodaļa 11 Sējums 11 Lpp. 0346



Padomes Lēmums (1987. gada 26. janvāris), ar ko Kopienas vārdā pieņem Eiropas Līgumu par apmaiņu ar cilvēku izcelsmes ārstnieciskajām vielām (87/67/EEK) EIROPAS KOPIENU PADOME, ņemot vērā Eiropas Kopienas dibināšanas līgumu, jo īpaši tā 28. pantu, ņemot vērā Komisijas priekšlikumu, tā kā 5. panta 1. punkts Eiropas Līgumā par apmaiņu ar cilvēku izcelsmes ārstnieciskajām vielām paredz, ka tā līgumslēdzējas puses veic visus vajadzīgos pasākumus, lai cilvēku izcelsmes ārstnieciskās vielas, ko citas līgumslēdzējas puses nodevušas to rīcībā, netiktu apliktas ne ar kādiem ievedmuitas nodokļiem; tā kā jebkurš autonoms vai līgts atbrīvojums no kopējā muitas tarifa ietilpst tikai un vienīgi Kopienas kompetencē; tā kā, stājoties spēkā papildprotokolam, uz kā pamata Eiropas Ekonomikas kopiena var kļūt par iepriekšminētā līguma līgumslēdzēju pusi, Kopiena šajā jautājumā var izmantot savu kompetenci; tā kā šajā līgumā noteiktie atbrīvojumi jau ir piešķirti saskaņā ar Kopienas noteikumiem par atbrīvojumu no muitas nodokļa; tā kā tādēļ Kopienai būtu jākļūst par šī līguma līgumslēdzēju pusi, IR PIEŅĒMUSI ŠO LĒMUMU. 1. pants Ar šo Eiropas Ekonomikas kopienas vārdā pieņem Eiropas Līgumu par apmaiņu ar cilvēku izcelsmes ārstnieciskajām vielām. Līguma teksts ir pievienots šim lēmumam. 2. pants Ar šo Padomes priekšsēdētājam dod tiesības iecelt personas, kas ir pilnvarotas parakstīt līgumu, lai tas kļūtu saistošs Kopienai. Briselē, 1987. gada 26. janvārī Padomes vārdā — priekšsēdētājs L. Tindemans --------------------------------------------------
Oficiālais Vēstnesis L 334 , 12/12/1985 Lpp. 0025 - 0026

Speciālizdevums somu valodā: Nodaļa 3 Sējums 19 Lpp. 0233

Speciālizdevums spāņu valodā: Nodaļa 03 Sējums 39 Lpp. 0129

Speciālizdevums zviedru valodā: Nodaļa 3 Sējums 19 Lpp. 0233

Speciālizdevums portugāļu valodā Nodaļa 03 Sējums 39 Lpp. 0129



Komisijas lēmums (1985. gada 29. novembris) par to Grenlandes uzņēmumu sarakstu, kuri apstiprināti svaigas gaļas importēšanai Kopienā (85/539/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, importējot liellopus, cūkas un svaigu gaļu no trešām valstīm [1], kurā jaunākie grozījumi izdarīti ar Regulu 83/91/EEK [2], un jo īpaši tās 4. panta 1. punktu un 18. panta 1. punktu, tā kā trešo valstu uzņēmumiem nav atļauts eksportēt Kopienā svaigu gaļu, izņemot, ja tie pilda Direktīvā 72/462/EEK noteiktos vispārīgos un īpašos nosacījumus; tā kā saskaņā ar Direktīvas 72/462/EEK 4. panta 3. punktu Grenlande ir ieteikusi vienu uzņēmumu, kuram atļauts eksports Kopienā; tā kā Kopienas veiktā pārbaude uz vietas ir apliecinājusi, ka uzņēmuma higiēnas standarti ir pietiekami, un tādēļ saskaņā ar minētās direktīvas 4. panta 1. punktu šim uzņēmumam var atļaut svaigas gaļas ievešanu Kopienā; tā kā ir jāatceras, ka uz svaigas gaļas importu attiecas arī citi Kopienas tiesību akti veterinārijas jomā, jo īpaši attiecībā uz dzīvnieku veselības aizsardzības prasībām; tā kā uz svaigas gaļas ievešanas nosacījumiem no uzņēmumiem, kas ir uzskaitīti pielikumā, joprojām attiecas citur izklāstītie noteikumi un Līguma vispārīgie noteikumi; tā kā jo īpaši uz konkrētu gaļas kategoriju importu, piemēram, uz gaļu, kas satur noteiktu vielu atliekas, kuru lietošana vēl nav paredzēta Kopienas saskaņotajos noteikumos, no trešām valstīm un turpmāku nosūtīšanu uz citām dalībvalstīm attiecas importējošās dalībvalsts tiesību akti dzīvnieku veselības jomā; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu; IR PIEŅĒMUSI ŠO LĒMUMU. 1. pants 1. Ar šo ir apstiprināts pielikumā iekļautais Grenlandes uzņēmums svaigas gaļas importam Kopienā atbilstoši minētajam pielikumam. 2. Uz importu no uzņēmuma, kas minēts 1. punktā, joprojām attiecas Kopienas veterinārie noteikumi, kas izklāstīti citos tiesību aktos, un jo īpaši noteikumi par dzīvnieku veselības aizsardzības prasībām. 2. pants Dalībvalstis aizliedz svaigas gaļas importu no uzņēmumiem, kas nav iekļauti pielikumā. 3. pants Šo lēmumu piemēro no 1986. gada 1. marta. 4. pants Šis lēmums ir adresēts dalībvalstīm. Briselē, 1985. gada 29. novembrī Komisijas vārdā — priekšsēdētāja vietnieks Frans Andriessen [1] OV L 302, 31.12.1972., 28. lpp. [2] OV L 59, 5.3.1983., 34. lpp. -------------------------------------------------- PIELIKUMS UZŅĒMUMU SARAKSTS Uzņēmuma Nr. | Uzņēmums | Adrese | LIELLOPU GAĻA Lopkautuve un gaļas izciršanas telpas 100 | Narssaq | Narssaq | --------------------------------------------------